טריניטי רודמן

טריניטי ריין מויר-רודמן (באנגלית: Trinity Rain Moyer-Rodman; נולדה ב-20 במאי 2002) היא כדורגלנית אמריקאית המשחקת בעמדת החלוצה בוושינגטון ספיריט מה-NWSL ובנבחרת ארצות הברית.

רודמן נבחרה על-ידי וושינגטון בבחירה השנייה בדראפט ה-NWSL ב-2021 בגיל 18, והפכה לכדורגלנית הצעירה ביותר שנבחרה בדראפט ה-NWSL נכון לאותו הזמן. היא זכתה באליפות ה-NWSL וזכתה בפרסי רוקי הליגה, הרכב העונה והכדורגלנית הצעירה של השנה בארצות הברית בעונתה הראשונה ב-2021.

== ראשית חייה ==
רודמן נולדה בניופורט ביץ', קליפורניה, למישל מוייר וכדורסלן העבר דניס רודמן.<ref></ref> היא ואחיה, די.ג׳. רודמן, גדלו בעיקר בבית אמם בדרום קליפורניה.<ref></ref><ref name=":2"></ref><ref name=":0"></ref><ref></ref> יש לה אחות-חורגת, אלכסיס רודמן.<ref></ref>

רודמן החלה לשחק כדורגל כשהיא בת 6 ואמרה שזה ״הרגיש כמו בית״ בשבילה כבר בגיל 7-8.<ref></ref> היא קיבלה עידוד מאמה ואחותה להגשים את חלומה להפוך לכדורגלנית מקצוענית.<ref></ref>

רודמן החלה לשחק כדורגל קבוצות עם סאות׳ קליפורניה בלוז בגיל 10.<ref name=":1"></ref><ref></ref><ref name=":4"></ref> קבוצתה זכתה בארבע אליפויות בליגה הלאומית למועדונים ושמרה על רצף של חמש שנים ללא הפסדים.<ref name=":1" /> מאמנה גרג בייקר, סיפר שטריניטי הייתה ״אחת מהילדים האתלטיים ביותר בדרום קליפורניה מהיום בו דרכה במגרשים.״<ref name=":5"></ref> באותה תקופה קיבלה רודמן את הכינוי הלא-מחמיא ״טריניטי איבודים״ עקב הפעמים הרבות בהן איבדה את השליטה בכדור במהלך משחקים.<ref name=":4" /> רודמן שיחקה עבור קבוצת הכדורגל של תיכון קורונה דל מר במשך שנה אחת<ref></ref> לפני שעברה לתיכון הקתולי ג. סרה ליד סאן חואן קפיסטראנו אך לא שיחקה עבור התיכון.<ref></ref>

בתחילה רודמן התחייבה לשחק כדורגל קולג׳ים עבור לוס אנג׳לס ברוינס לפני שהחליטה ללכת בעקבות אחיה והצטרפה לוושינגטון קאוגרס בתחילת עונת 2020.<ref></ref> עם זאת, היא לא שיחקה כלל בקולג׳ים כיון שהעונה בוטלה עקב מגפת הקורונה והחליטה להפוך למקצוענית.<ref name=":0" />

== קריירת מועדונים ==
בגיל 18, רודמן הפכה לכדורגלנית הצעירה ביותר בהיסטוריה שנבחרה בדראפט ה-NWSL כשוושינגטון ספיריט בחרה בה כבחירת הדראפט הראשונה שלה (שנייה בסך הכל) בדראפט 2021.<ref></ref><ref name=":2" /><ref name=":0" /> לפני שנבחרה בדראפט על-ידי וושינגטון, רודמן מעולם לא הייתה בוושינגטון די. סי..<ref></ref>

ב-10 באפריל 2021 ערכה רודמן את הופעת הבכורה שלה בכדורגל המקצועני במסגרת גביע צ׳אלנג׳, והבקיעה שער חמש דקות לאחר שעלתה כמחליפה.<ref></ref><ref></ref><ref></ref> היא שיחקה בכל ארבעת המשחקים של ספיריט במהלך הטורניר, ובישלה את שער הניצחון של אשלי סאנצ׳ז בניצחון 0–1 על רייסינג לואיזוויל ב-15 באפריל. וושינגטון סיימה במקום הרביע במחוז מזרח עם ניצחון, שני תוצאות תיקו והפסד.<ref></ref>

במהלך עונת 2021, רודמן הייתה הכובשת השנייה בטיבה בקבוצה עם שבעה שערים.<ref></ref> הקבוצה סיימה שלישית בטבלה בעונה הסדירה והעפילה לפלייאוף.<ref></ref> לאחר שספיריט ניצחה את נורת׳ קרוליינה קורייג׳ 0-1,<ref></ref> רודמן כבשה בניצחון 1–2 על או.אל. ריין ועלתה לגמר, בו התמודדה מול שיקגו רד סטארס.<ref></ref> רודמן סייעה לספיריט לזכות באליפות הראשונה שלה עם בישול לשער הניצחון של קלי אוהרה. כשהיא בת 19, רודמן הפכה לכדורגלנית הצעירה בהיסטוריה שבישלה בפלייאוף.<ref></ref>

ב-17 בנובמבר 2021, רודמן זכתה בפרסי רוקי השנה והרכב העונה.<ref name=":8"></ref><ref name=":9"></ref> בחודש שלאחר מכן היא זכתה בפרס הכדורגלנית הצעירה של השנה בארצות הברית.<ref name=":10"></ref> ב-2 בפברואר 2022 חתמה רודמן על הארכת חוזה במדי וושינגטון עד עונת 2024, עם אפשרות להארכה לעונת 2025.<ref></ref> אמצעי התקשורת דיווחו ששווי החוזה החדש היה 1.1 מיליון דולר, מה שהפך את רודמן לכדורגלנית בעלת השכר הגבוה ביותר בהיסטוריית ה-NWSL.<ref></ref><ref></ref> לאחר מכן, סיפרה רודמן בראיון ל־ESPN: ״אני האדם ששבר את הסטיגמות בנושא הזה. אני סוללת את הדרך לכדורגלניות צעירות ומראה למבוגרות ממני שאלה הסכומים שהן היו אמורות לקבל מלכתחילה.״<ref name=":5" />

ב-13 באוגוסט 2022, רודמן הוכרזה כמועמדת לפרס כדור הזהב לנשים.<ref></ref> היא הייתה מועמדת גם לפרס הספורטאית פורצת הדרך של ESPY.<ref></ref>

במהלך עונת 2023, רודמן כבשה שער ובישלה שער נוסף נגד סן דייגו וייב.<ref></ref> היא כבשה שער בדקה השלישית נגד רייסינג לואיזוויל ב-3 ביוני.<ref></ref><ref></ref> את העונה סיימה רודמן עם 5 שערים ב-19 הופעות בליגה.<ref></ref> בעונת 2024 כבשה רודמן שער ב-24 ביוני, בניצחון 2:0 על סקיי בלו גות׳האם.<ref></ref>

== קריירת נבחרות ==
רודמן ייצגה את ארצות הברית בנבחרת הבוגרת ובנבחרות עד גיל 17 ו-20. היא השתתפה במונדיאל הנערות ב-2018 באורוגוואי, בו שיחקה 165 דקות וסיפקה בישול בודד.<ref></ref> ב-2020, כבשה תשעה שערים (כולל רביעייה נגד הונדורס וצמד נגד מקסיקו בגמר)<ref></ref><ref></ref> ועזרה לארצות הברית לזכות בגביע הזהב של CONCACAF לנערות.<ref name=":0" /> היא הייתה מועמדת לפרס הכדורגלנית הצעירה של השנה בארצות הברית באותה שנה, אך לא זכתה.<ref name=":0" /> היא זכתה בפרס ב-2021.<ref></ref>

בינואר 2022, רודמן זומנה לסגל הנבחרת הבוגרת לראשונה, לקראת גביע SheBelieves.<ref></ref> מאמן הנבחרת ולאטקו אנדונובסקי אמר על רודמן: ״אנחנו לא רוצים לזרז תהליכים. יש לנו סבלנו. היא עדיין שחקנית צעירה, אך אנו כן רוצים לחשוף אותה לסביבה ולתת לה ללכלך קצת את הידיים.״<ref name=":6" /> היא ערכה את הופעת הבכורה שלה ב-17 בפברואר 2022, בתיקו 0-0 מול צ׳כיה במסגרת הטורניר,<ref></ref> וכבשה את שער הבכורה שלה ב-12 באפריל 2022, במשחק ידידות מול אוזבקיסטן, בהופעתה השלישית במדי הנבחרת.<ref name=":7"></ref> ביוני 2022, רודמן נקראה לסגל הנבחרת לגביע הזהב של CONCACAF לנשים 2022.<ref></ref>

ביוני 2023, רודמן הייתה בסגל נבחרת ארצות הברית לגביע העולם בכדורגל נשים 2023 באוסטרליה וניו זילנד.<ref></ref> במהלך משחק ידידות כהכנה למונדיאל נגד ויילס ב-9 ביולי, כבשה היא צמד כשעלתה כמחליפה של אלכס מורגן בדקה ה-46, וקבעה את התוצאה 2:0.<ref name=":3"></ref> רודמן זכתה בפרס אשת המשחק, והייתה לשחקנית הצעירה בהיסטוריית הנבחרת שהביקיעה צמד במשחק.<ref name=":3" /><ref></ref> מאמן הנבחרת ולאטקו אנדונובסקי תיאר את השער השני שלה כ״רמה בינלאומית״.<ref></ref>
הגבר השני של ארה״ב דאגלס אמהוף, יולי 2023]]
רודמן ערכה את הופעת הבכורה שלה במונדיאל במשחק הראשון בשלב הבתים, בניצחון 3:0 על נבחרת וייטנאם.<ref></ref>

מאמנת הנבחרת טווילה קילגור זימנה את רודמן לסגל הנבחרת לגביע הזהב של CONCACAF בפברואר 2024.<ref></ref> בטורניר שותפה רודמן בכל משחקי הנבחרת, כשהיא מבשלת שער בניצחון 0–3 על נבחרת קולומביה ברבע הגמר.<ref></ref> בגמר מול ברזיל פתחה רודמן בהרכב וזכתה יחד עם הנבחרת בגביע אחרי ניצחון 0–1 משער של לינדזי הוראן.<ref></ref>

ב-26 במרץ 2024 נקראה רודמן לסגל הנבחרת לגביע SheBelieves,<ref></ref> בו החמיצה את בעיטת העונשין שלה בדו-קרב הפנדלים בגמר מול קנדה בו זכתה הנבחרת האמריקאית בתוצאה 4-5.<ref></ref>

ב-3 אוגוסט 2024, כבשה את שער הניצחון על יפן 1-0, ברבע גמר המשחקים האולימפיים בצרפת, במהלך ההארכה<ref></ref>.

== חיים אישיים ==
נכון ליולי 2023, רודמן הייתה בזוגיות עם כדורסלן ה-NCAA כריס קוזמקה.<ref></ref> במאי 2024, רודמן החלה לצאת עם שחקן ה-NFL טריניטי בנסון.<ref></ref><ref></ref>

מערכת היחסים של רודמן עם אביה דניס ידעו עליות ומורדות, אך לרוב הוא אינו חלק מחייה.<ref name=":6"></ref> בראיון ללוס אנג'לס טיימס אמרה רודמן: ״כמו שאמרתי קודם, קיבלתי את סגירת המעגל שלי. אני יודעת שהוא גאה בי, באמת. יש לו את העניינים שהוא צריך להתעסק איתם, אבל, בסופו של יום, הוא יודע שאני פה בכדי להישאר, וזה כל מה שאני צריכה.״<ref name=":6" /> בראיון ל-ESPN הוסיפה: ״לפעמים אנשים יודעים על טריניטי רודמן לפני שדניס יודע. אני בסדר עם זה. אני לא מנסה להאפיל על מה שהוא השיג, אני רק רוצה לבנות את הסיפור שלי, ואני חושבת שאני עושה עבודה די טובה.״<ref name=":5" />

== עבודות נוספות ==
לרודמן חוזי פרסום עם רד בול,<ref></ref> אוקלי<ref></ref> ואדידס.<ref></ref> היא המחברת של ספר ילדים בשם Wake Up and Kick It.<ref></ref> ביוני 2022, רודמן הופיעה בתוכנית <nowiki>טריניטי רודמן</nowiki> במרכז הספורט של ESPN כחלק מתוכנית לציון יובל החמישים לחוק שוויון זכויות לנשים בארה״ב.<ref></ref><ref></ref> היא כיכבה בפרסומות טלוויזיה לורייזון,<ref></ref> רקסונה<ref></ref> ו-Fox.<ref></ref>

=== בתרבות הפופולרית ===
==== מדיה מודפסת ====
רודמן הופיעה על שער יוני 2023 של ספורטס אילוסטרייטד יחד עם חברותיה לנבחרת הלאומית רוז לאוול, אלכס מורגן וסופיה סמית'.<ref></ref>

==== טלוויזיה וסרטים ====
ביוני 2023, כיכבה רודמן בפרסומת טלוויזיונית של אדידס יחד עם קנדיס פארקר, פטריק מהומס ואלייה בוסטון שנקראה <nowiki>הכדורגלנית הגדולה ביותר</nowiki>.<ref></ref> ביולי 2023 היא הופיעה בפרסומת לרקסונה יחד עם סאם קר ואסטאפאניה באניני.<ref></ref> רודמן הופיעה בפרסומת נוספת של אדידס בפברואר 2024 ששודרה בהפסקת המחצית של סופרבול LVIII יחד עם ליונל מסי, לינדה קאייסדו, רוהיט שארמה וג'וד בלינגהאם.<ref></ref>

== סטטיסטיקות קריירה ==
=== מועדונים ===
נכון ל-25 ביוני 2024
{| class="wikitable"
|+הופעות ושערים לפי מועדון, עונה ותחרות
! rowspan="2" |מועדון
! rowspan="2" |עונה
! colspan="3" |ליגה
! colspan="2" |גביע
! colspan="2" |פלייאוף
! colspan="2" |סך הכל
|-
!חטיבה
!הופעות
!שערים
!הופעות
!שערים
!הופעות
!שערים
!הופעות
!שערים
|-
| rowspan="4" |וושינגטון ספיריט
|2021
| rowspan="4" |NWSL
|22
|6
|4
|2
|0
|0
|29
|9
|-
|2022
|18
|4
|8
|4
| colspan="2" | -
|26
|8
|-
|2023
|19
|5
|0
|0
| colspan="2" | -
|19
|5
|-
|2024
|13
|4
|0
|0
| colspan="2" | -
|13
|4
|-
! colspan="3" |סך הכל בקריירה
!72
!19
!12
!6
!0
!0
!87
!26
|}

=== נבחרות ===
נכון ל-25 ביוני 2024
{| class="wikitable"
|+
| colspan="6" | הופעות ושערים לפי נבחרת ושנה
|-
!נבחרת
!שנה
!הופעות
!שערים
| rowspan="5" |
| rowspan="5" |
|-
| rowspan="3" |ארצות הברית
|2022
|10
|2
|-
|2023
|18
|5
|-
|2023
|10
|0
|-
! colspan="2" |סך הכל
!38
!7
|}
השערים והתוצאות מונים קודים את השערים בארצות הברית, עמוד התוצאות משקף את התוצאה לאחר כל שער של רודמן.
{| class="wikitable"
|+
| colspan="8" |רשימת השערים הבינלאומיים שנכבשו על-ידי טריניטי רודמן
|-
!מספר
!תאריך
!מקום
!יריבה
!תוצאה נתונה
!תוצאה
!תחרות
!הערות שוליים
|-
|1
|12 באפריל 2022
|צ׳סטר, פנסילבניה, ארצות הברית
|
|0-7
|0-9
|משחק ידידות
|<ref name=":7" />
|-
|2
|7 ביולי 2022
|גוואדלופ, מקסיקו
|
|0-5
|0-5
|גביע הזהב של CONCACAF לנשים 2022
|<ref></ref>
|-
|3
| rowspan="2" |9 ביולי 2023
| rowspan="2" |סן חוזה, קליפורניה, ארצות הברית
| rowspan="2" |
|0-1
| rowspan="2" |0-2
| rowspan="5" |משחק ידידות
| rowspan="2" |<ref></ref>
|-
|4
|0-2
|-
|5
|21 בספטמבר 2023
|סינסינטי, אוהיו, ארצות הברית
| rowspan="2" |
|0-2
|0-3
|<ref></ref>
|-
|6
|24 בספטמבר 2023
|שיקגו, אילינוי, ארצות הברית
|0-1
|0-2
|<ref></ref>
|-
|7
|2 בדצמבר 2023
|פורט לודרדייל, פלורידה, ארצות הברית
| סין
|0-3
|0-3
|<ref></ref>
|}

== הישגים ותארים ==
==== וושינגטון ספיריט ====
* אליפות ארצות הברית: 2021<ref></ref>
ארצות הברית
* אליפות ה-CONCACAF לנשים: 2022<ref></ref>
* גביע הזהב של CONCACAF לנשים: 2024<ref></ref>
* גביע שי בליב: 2022,<ref></ref> 2023,<ref></ref> 2024<ref></ref>
* אליפות ה-CONCACAF לנערות: 2020<ref></ref>

תארים אישיים
* הכדורגלנית הצעירה של השנה בארצות הברית: 2021<ref name=":10" />
* רוקי השנה: 2021<ref name=":8" />
* הרכב העונה: 2021<ref name=":9" />
* ההרכב השני של העונה: 2023<ref></ref>

== קישורים חיצוניים ==

== הערות שוליים ==

קטגוריה:חלוצות כדורגל
קטגוריה:כדורגלניות אמריקאיות
קטגוריה:כדורגלניות באולימפיאדת פריז (2024)
קטגוריה:אלופות אולימפיות אמריקאיות: כדורגל
קטגוריה:אמריקאיות שנולדו ב-2002
קטגוריה:אמריקאים שנולדו ב-2002